
谞讝讬专 讝 注"讘 - 驻讬专讜砖 砖讟讬讬谞讝诇抓

讜讗讬 转谞讗 [讜讗诐 讛讬讛 砖讜谞讛] 专拽 "讛专讬谞讬 谞讝讬专 讜砖注讛 讗讞转", 讛讬讬谞讜 讗讜诪专讬诐 砖拽讬讘诇 注诇讬讜 砖转讬 谞讝讬专讜讬讜转 诪砖讜诐 砖诇讗 谞讞讬转 诇讚讜拽讗 [讬讜专讚 谞讻谞住 诇讚讬讜拽 讛诇砖讜谉], 讜诇讗 讛讬转讛 讻讜讜谞转讜 讗诇讗 诇讜诪专 砖讛讜讗 诪拽讘诇 注诇 注爪诪讜 谞讝讬专讜转 讗讞转 讜注讜讚 诪砖讛讜 诪谞讝讬专讜转 砖谞讬讛, 讜诇讻谉 讞诇讛 注诇讬讜 讞讜讘转 谞讝讬专讜转 砖诇讬诪讛 谞讜住驻转. 讗讘诇 讛讗讜诪专 砖讛讜讗 谞讜讝专 讗讞转 讜诪讞爪讛, 讚谞讞讬转 诇讚讜拽讗 [砖讬讜专讚 诇讚讬讜拽], 砖专讜讗讬诐 砖谞讚专 专拽 诇讝诪谉 诪住讜讬讬诐 讗讬诪讗 [讗诪讜专] 砖诇讗 诇讬诪谞讬 转专转讬 [讬诪谞讛 砖转讬诐] 讗诇讗 讬诪谞讛 专拽 讗专讘注讬诐 讜讞诪讬砖讛 讬讜诐, 注诇 讻谉 拽诪砖诪注 诇谉 [讛砖诪讬注 诇谞讜] 讗转 讻讜诇讛讜 [讻讜诇谉], 砖讘讻讜诇谉 鈥� 谞讝讬专 砖转讬诐.


讗 诪砖谞讛 讛讗讜诪专: "讛专讬谞讬 谞讝讬专 砖诇砖讬诐 讬讜诐 讜砖注讛 讗讞转" 鈥� 讛专讬 讛讜讗 谞讝讬专 砖诇砖讬诐 讜讗讞讚 讬讜诐, 砖讗讬谉 谞讝讬专讜转 讞诇讛 诇砖注讜转, 讗诇讗 专拽 讬诪讬诐 砖诇诪讬诐.


讘 讙诪专讗 讗诪专 专讘: 诇讗 砖谞讜 砖讛专讬讛讜 谞讝讬专 砖诇讜砖讬诐 讜讗讞讚 讬诪讬诐 讗诇讗 讻砖讗诪专 "砖诇砖讬诐 讜讗讞讚 讬讜诐" 讜讻讬讜爪讗 讘讝讛, 讗讘诇 讗诐 讗诪专 "砖诇砖讬诐 讬讜诐 讜讬讜诐 讗讞讚" 鈥� 讛专讬 讛讜讗 谞讝讬专 砖转讬诐, 砖砖诇讜砖讬诐 讬讜诐 讛诐 谞讝讬专讜转 讗讞转, 讜讛讬讜诐 讛讗讞讚 讛谞讜住祝 讛讜讗 讛转讞诇讛 砖诇 谞讝讬专讜转 谞讜住驻转.


 讜诪注讬专讬诐 砖专讘 住讘专 诇讛 [住讘讜专 讛讜讗] 讘注谞讬谉 讝讛 讻砖讬讟转 专' 注拽讬讘讗 讚讚专讬砖 诇讬砖谞讗 讬转讬专讗 [砖讚讜专砖 诇砖讜谉 讬转讬专讛]. 砖讗诐 诪砖转诪砖 讗讚诐 讘讚讘专讬讜 讘讘讬讟讜讬 诪讬讜转专 诇诪讚讬诐 诪讻讗谉 砖讛讬转讛 讻讜讜谞转讜 诇讛讜住讬祝 讚讘专讬诐. 讜讻讬讜谉 砖讗诪专 "砖诇砖讬诐 讬讜诐, 讜讬讜诐" 讜诇讗 讻诇诇诐 讬讞讚 鈥� 诪砖诪注 砖讛转讻讜讜谉 诇谞讝讬专讜转 谞讜住驻转.


讚转谞谉 [砖讻谉 砖谞讬谞讜 讘诪砖谞讛] 讘砖讬讟转 专' 注拽讬讘讗, 砖讗讚诐 讛诪讜讻专 诇讞讘讬专讜 讘讬转 住转诐 鈥� 讗讬谞讜 诪讜讻专 讘讻诇诇 讝讛 诇讗 讗转 讛讘讜专, 讜诇讗 讗转 讛讚讜转 (讘讜专 讘谞讜讬 诪注诇 讙讘讬 讛拽专拽注) 讗祝 注诇 驻讬 砖讻转讘 诇讜 讘砖讟专 砖讛讜讗 诪讜讻专 诇讜 讗转 讛讘讬转 注讜诪拽讗 讜专讜诪讗 [讘注讜诪拽讜 讜讘专讜诪讜], 讻讬 讗转 讗诇讛 砖讗讬谞诐 讞诇拽 诪谉 讛讘讬转 讗讬谞讜 讻讜诇诇 讘诪讻讬专讛 注讚 砖讬驻专砖. 讜诇讻谉 爪专讬讱 讛诪讜讻专 诇讬拽讞 (诇拽谞讜转) 诇讜 讚专讱 讗诇 讛讘讜专 讜讛讚讜转 砖砖讬讬专 诇注爪诪讜. 讻讬 讘诪讻讬专转 讛讘讬转 诪讻专 讗转 讻诇 讝讻讜讬讜转讬讜, 讜讗讬谞讜 专砖讗讬 诇注讘讜专 讘讜 注讜讚 诇爪讜专讱 注爪诪讜, 讜讗诐 专爪讜谞讜 诇讛砖转诪砖 讘讘讜专 鈥� 爪专讬讱 诇拽谞讜转 讝讻讜转 讝讜 讘讞讝专讛 诪谉 讛拽讜谞讛. 讗诇讜 讚讘专讬 专' 注拽讬讘讗.


讜讞讻诪讬诐 讗讜诪专讬诐: 讗讬谞讜 爪专讬讱 诇讬拽讞 诇讜 讚专讱 诇驻讬 砖讗讬谉 讗讜诪专讬诐 砖讛诪讜讻专 砖讬讬专 诇注爪诪讜 讗转 讛讘讜专 讜讛讚讜转 讘诇讗 砖砖讬讬专 诇注爪诪讜 讙诐 讗驻砖专讜转 讙讬砖讛 讗诇讬讛诐. 讜诪讜讚讛 专' 注拽讬讘讗 讘讝诪谉 砖讗诪专 诇讜 讘转讜讱 讛讞讜讝讛 砖讛讜讗 诪讜讻专 诇讜 讗转 讛讘讬转 "讞讜抓 诪讗诇讜", 讛讘讜专 讜讛讚讜转 鈥� 砖讗讬谞讜 爪专讬讱 诇讬拽讞 诇讜 讚专讱. 讜讟注诪讜 砖诇 专' 注拽讬讘讗, 砖讻讬讜谉 砖讛讜住讬祝 讛诪讜讻专 讜讛讚讙讬砖 砖诇讗 诇爪讜专讱 砖讛讘讜专 讜讛讚讜转 讗讬谞诐 谞讻诇诇讬诐 讘诪讻专, 讬砖 诇讛讘讬谉 砖砖讬讬专 诇注爪诪讜 讙诐 讗转 讛讝讻讜转 诇讛讙讬注 讗诇讬讛诐. 讛专讬 砖住讘讜专 专' 注拽讬讘讗 砖讗诐 讗讚诐 诪砖转诪砖 讘诇砖讜谉 讬转讬专讛 砖讗讬谞讛 谞讞讜爪讛 诇注谞讬讬谞讛 鈥� 讬砖 讘讻讱 讻讜讜谞讛 诪讬讜讞讚转, 讜讬砖 诇诇诪讜讚 诪诇砖讜谉 讝讜 转讜住驻转 讚讘专讬诐. 讜讘讚专讱 讝讜 讛讜诇讱 讙诐 专讘 诇注谞讬谉 诪砖谞转谞讜.

